Държавен вестник, бр. 13, 2021 г., стр. 136

СТР.  136	
Д Ъ Р Ж А В Е Н  В Е С Т Н И К 	
БРОЙ  13
Земно-насипните обезопасяващи съоръжения представляват насипи от инертни материали 
и/или пръст с трапецовидно сечение и се разполагат по границите на стрелковите площадки/
полоси (фиг. 2).
Фиг. 2. Стрелкова площадка за биатлон (вертикален разрез): 1 – мишени; 2 – обезопасяващо съоръже­
ние – земен насип (минималната височина (min Н) на земно-насипното обезопасяващо съоръжение зад 
мишените е 6 m, а минималната височина (min Н) на земно-насипните обезопасяващи съоръжения от 
двете страни на стрелковата площадка за биатлон по направленията на стрелба е 4 m); 3 – направление 
на стрелба; 4 – ветропоказатели – разполагат се под направлението на стрелба; 5 – стрелкови рубеж; 
6 – зона за треньори; 7 – зона за представители на средствата за масово осведомяване; 8 – височина 
на мишените – ЗИМА/ЛЯТО – 0,8/1,0 m
Приложение № 5 
към чл. 10, ал. 3 и чл. 26, ал. 2
Размери, конструкция, конфигурации и начини на разполагане на обезопасяващите съоръжения 
на стрелковите площадки за Т-Клас
За осъществяване на спортно-тренировъчната дейност на стрелковия спорт Т-Клас са не­
обходими стрелкови площадки/полоси с различни размери, включително и такива с голяма 
дълбочина, за които е препоръчително използването на естествени терени, включително и 
такива с различни наклони.
Когато дълбочината на стрелковата площадка е значително по-голяма от нейната широчина 
(при стрелба на големи дистанции – 300, 500, 1200, 3000 и повече метра), тя се нарича „стрел­
кова полоса“.
Стрелковата полоса е оградена задължително с обезопасяващи съоръжения или с обезопася­
ващи естествени прегради от топологията на местността в посоката на допустимите и възможни 
направления на стрелба. Формата, размерите и пропорциите на страните на стрелковата полоса 
са в зависимост от изискванията на конкретната спортна дисциплина съгласно правилника на 
Международната Т-Клас конфедерация (ITCC).
Стрелкови дистанции и видът на използваните оръжия за спортните дисциплини са посо­
чени в таблица 1.
Допустимите оръжия и боеприпаси трябва да отговарят на изискванията за съответната 
спортна дисциплина по Т-Клас съгласно правилника на ITCC.
Таблица 1
Спортна дисциплина
Минимална стрел­
кова дистанция, m
Максимална стрел­
кова дистанция, m
Видове използвани оръжия
T-Class Tactical Sniper
10
1200
снайперови карабини
T-Class Multigun
5
1200
снайперови карабини, леки полуав­
томатични карабини и пистолети
T-Class Extreme Long Range
1000
1600
снайперови карабини
T-Class Ultra Long Range
1600
3000
снайперови карабини
T-Class Rimfire
10
300
снайперови карабини
T-Class Support and Backup 
Weapons
5
500
леки полуавтоматични карабини и 
пистолети
На едно и също открито спортно стрелбище може да има повече от една стрелкова полоса/
площадки, разположени в съседство една с друга и разделени с обезопасяващи съоръжения 
(специално конструирани, естествени или комбинирани). Едновременно провеждане на спорт­
но-тренировъчна дейност на съседни стрелкови полоси/площадки се извършва при спазване на 
изискванията за безопасност съгласно правилника на Международната Т-Клас конфедерация 
(ITCC).
Обезопасяващите съоръжения, разположени на стрелковите площадки за Т-Клас, са пред­
назначени да поемат и задържат изстреляните по направлението на стрелба проектили, като 
не позволяват проектилите или части от тях да рикошират. Обезопасяващите съоръжения се 
разполагат напречно на основното направление на стрелба и по страните на територията на 
стрелковата площадка/полоса, ако е допустимо, като вторично направление за стрелба.
Обезопасяващите съоръжения на стрелковите площадки за Т-Клас са следните видове: